ai4bharat/Pralekha huggingface dataset:
పర్యటక మంత్రిత్వ శాఖ
దేఖో అప్నా దేశ్ వెబినార్ పరంపరలో భాగంగా డార్జీలింగ్ యొక్క గొప్ప వారసత్వంపై కేంద్ర పర్యాటక మంత్రిత్వశాఖ తన 14వ వెబినార్ ను "బెంగాల్ బై ది హిమాలయస్" పేరుతో నిర్వహించింది.
భారతదేశంలోని హిమాలయ ప్రాంతాలు సంవత్సరం పొడవునా పర్యాటకులు దర్శించడానికి అనువుగా ఉండి, వివిధ రకాల అనుభవాలకు నెలవుగా ఉంటాయి. హిమాలయ పర్వత శ్రేణుల్లో 73 శాతం భారతదేశంలోనే ఉన్నాయి. అన్ని రకాల సాహసకృత్యాలకు కేంద్రంగా ఉంటాయి. గొప్ప వృక్ష జాలం, జంతుజాలంతో పాటు జీవవైవిధ్య కేంద్రాలు ఎక్కువగా ఉన్నాయి. ఎత్తైన శిఖరాలు పక్కనే సుందరమైన సరస్సులతో వైవిధ్య భరితమైన సంస్కృతికి నిలయం హిమాలయాలు. ఆధ్యాత్మికతో పాటు ఆరోగ్యానికీ, స్వస్థతకీ ఈ ప్రదేశం ఎంతో అనువుగా ఉంటుంది.
పర్యాటక మంత్రిత్వశాఖ 2020 మే నెల 2వ తేదీన " బెంగాల్ బై ది హిమాలయాస్" పేరుతో ఏర్పాటుచేసిన 14వ భాగాన్ని హెల్ప్ టూరిజం ప్రైవేట్ లిమిటెడ్ సంస్థకు చెందిన శ్రీ సుప్రతిమ్  బసు నిర్వహించారు. ఈ కార్యక్రమంలో భాగంగా ఆయన డార్జీలింగ్ ప్రత్యేకతలను, డార్జీలింగ్ టీ చరిత్రను, డార్జీలింగ్ హిమాలయన్ రైల్వే  లేదా బొమ్మ రైలు కథను వివరించారు. ట్రెక్స్ & ట్రైల్స్, డాక్ బంగ్లాల వారస్తత్వం, చార్టర్ ట్రైన్, అక్కడ గ్రామాల సంస్కృతి, కుటీరాల్లో నివాసం మొదలైన వాటి గురించి కూడా సోదాహరణంగా తెలియజేశారు.
భారతదేశంలోని హిమాలయ ప్రాంతాలను సంవత్సరం పొడవునా సందర్శించడానికి పర్యాటకులకు అనేక అవకాశాలను కల్పిస్తూ, హిమాలయాలను ఒక పర్యాటక గమ్యంగా పర్యటక మంత్రిత్వశాఖ ప్రోత్సహిస్తోంది. కేంద్ర పర్యాటక మంత్రిత్వ శాఖ "స్వదేశ్ దర్శన్" పధకం కింద దేశంలోని అనేక దర్శనీయ స్థలాలను కలుపుతూ, ప్రణాళిక బద్ధంగా, ప్రాధాన్యతా క్రమంలో అనేక పర్యాటక ప్యాకేజీలను రూపొందించి పర్యాటకులను ప్రోత్సహిస్తోంది. ఈ పధకం కింద హిమాలయాల చుట్టుపక్కల ప్రాంతాలను కూడా ఒక ప్యాకేజీ కింద గుర్తించింది.
దేశంలో సాహస పర్యాటకాన్ని ప్రోత్సహించే చారిత్రాత్మక చర్యల్లో భాగంగా భారత ప్రభుత్వం 2019 సంవత్సరంలో కొత్తగా వంద పర్వతారోహక ప్రదేశాలను ప్రారంభించింది.
పర్యాటక మంత్రిత్వశాఖ కు చెందిన "దేఖో అప్నా దేశ్" వెబినార్ పరంపరలో భాగంగా 2020 మే 2వ తేదీన తన 14వ భాగంలో "బెంగాల్ బై ది హిమాలయాస్" కధలను ప్రదర్శించడం జరిగింది.
ఈ వెబినార్ కార్యక్రమాలను https://www.youtube.com/channel/UCbzIbBmMvtvH7d6Zo_ZEHDA/featured వెబ్ సైట్ పై అందుబాటులో ఉంచారు. దీనితో పాటు భారత ప్రభుత్వ పర్యాటక మంత్రిత్వశాఖకు చెందిన అన్ని సామాజిక మాధ్యమాల్లోనూ వీక్షించవచ్చు.
తదుపరి వెబినార్ ను "పంజాబ్ - బియాండ్ బ్రోచర్స్" పేరుతో 2020 మే నెల 5వ తేదీన ఉదయం 11 గంటలకు నిర్వహించనున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ -19 టీకాల అప్డేట్- 347వ రోజు
భారతదేశ టీకా సరఫరా 143 కోట్ల మైలురాయిని ను సాధిస్తుంది
57 కంటే ఎక్కువ లక్షల టీకా డోసులు నేటి సాయంత్రం 7 గంటల వరకూ ఇవ్వబడుతున్నాయి
భారతదేశం కొవిడ్-19 టీకా కవరేజీ ఈ రోజు 143 కోట్ల మైలురాయిని  సాధించింది . ఈరోజు సాయంత్రం 7 గంటల వరకు 57 లక్షల  కంటే ఎక్కువ వ్యాక్సిన్ డోసులు ఇవ్వబడ్డాయి . ఈ రోజు రాత్రికి చివరి నివేదికల సంకలనంతో రోజువారీ టీకా సంఖ్య పెరుగుతుందని భావిస్తున్నారు.
వ్యాక్సిన్ మోతాదుల కవరేజ్ జనాభా ప్రాధాన్యత సమూహాల ఆధారంగా విభజించబడింది. ఆ వివరాలు ఈ క్రింది విధంగా ఉన్నాయి:
|
|
టీకా డోస్ల కవరేజ్
|
|
హెచ్సిడబ్లులు
|
|
మొదటి డోస్
|
|
10387180
|
|
2 వ డోసు
|
|
9693662
|
|
ఎఫ్ఎల్డబ్లులు
|
|
మొదటి డోస్
|
|
18385184
|
|
2 వ డోసు
|
|
16861200
|
|
18-44 సంవత్సరాల వయస్సు వారికి
|
|
మొదటి డోస్
|
|
496221882
|
|
2 వ డోసు
|
|
322762759
|
|
45-59 సంవత్సరాల వయస్సు వారికి
|
|
మొదటి డోస్
|
|
193766513
|
|
2 వ డోసు
|
|
147960034
|
|
60 సంవత్సరాల వయస్సు పైబడ్డవారికి
|
|
మొదటి డోస్
|
|
120970818
|
|
2 వ డోసు
|
|
93783125
|
|
మొదటి డోసు మొత్తం
|
|
839731577
|
|
2 వ డోసు మొత్తం
|
|
591060780
|
|
మొత్తం
|
|
1430792357
జనాభా ప్రాధాన్య సమూహాల ద్వారా వేరు చేయబడిన టీకా కార్యక్రమం ఈరోజు సాధించిన విజయాలు క్రింది విధంగా ఉన్నాయి:
|
|
తేదీ: 28, డిసెంబర్, 2021 
|
|
హెచ్సిడబ్లులు
|
|
మొదటి డోస్
|
|
99
|
|
2 వ డోసు
|
|
5100
|
|
ఎఫ్ఎల్డబ్లులు
|
|
మొదటి డోస్
|
|
184
|
|
2 వ డోసు
|
|
9810
|
|
18-44 సంవత్సరాల వయస్సు వారికి
|
|
మొదటి డోస్
|
|
1006125
|
|
2 వ డోసు
|
|
3132540
|
|
45-59 సంవత్సరాల వయస్సు వారికి
|
|
మొదటి డోస్
|
|
230296
|
|
2 వ డోసు
|
|
829233
|
|
60 సంవత్సరాలకు పైగా
|
|
మొదటి డోస్
|
|
129555
|
|
2 వ డోసు
|
|
433416
|
|
మొదటి డోసు మొత్తం
|
|
1366259
|
|
2 వ డోసు మొత్తం
|
|
4410099
|
|
మొత్తం
|
|
5776358
కొవిడ్-19 బారినుండి దేశ జనాభాను రక్షించేందుకు చేపట్టిన టీకా కార్యక్రమం క్రమం తప్పకుండా సమీక్షించబడుతోంది మరియు అత్యధిక స్థాయిలో పర్యవేక్షించబడుతోంది.
మానవ వనరుల అభివృద్ధి మంత్రిత్వ శాఖ
ఇండియా టాయ్ ఫెయిర్ 2021లో విద్యా సంబంధిత ఆటవస్తువులను ప్రదర్శిస్తున్న మూడు కెవిలు
కేంద్రీయ విద్యాలయ సంఘటన విద్యార్ధులు ఇండియా టాయ్ ఫెయిర్ 2021లో ఉత్సాహంగా పాల్గొంటున్నారు. ఈ కార్యక్రమం కోసం మొత్తం కేవీల నుంచి నమోదు చేసుకున్న మొత్తం విద్యార్ధుల సంఖ్య సుమారు 3.5 లక్షలు.
ఇండియా టాయ్ ఫెయిర్ 2021 ప్రదర్శనను 27 ఫిబ్రవరి 2021న ప్రధానమంత్రి నరేంద్ర మోడి ప్రారంభించారు. మన దేశపు ఆటబొమ్మల, వస్తువుల పరిశ్రమలో కనిపించని శక్తి ఉందని ప్రధానమంత్రి ప్రారంభోపన్యాసం చేస్తూ అన్నారు. ఈ బలాన్ని పెంచడం, దాని విలక్షణతను, గుర్తించడమన్నది ఆత్మనిర్భర్ భారత్ ప్రచారంలో పెద్ద భాగం.
ఈ ప్రదర్శనలో తమ స్టాళ్ళను పెట్టుకునేందుకు దేశవ్యాప్తంగా ఉన్న కేంద్రీయ విద్యాలయాల నుంచి మూడింటిని ఎంపిక చేశారు. ప్రత్యేకమైన, విలక్షణమైన బొమ్మలను ఢిల్లీ ప్రాంతానికి చెందిన కె.వి.జెఎన్యు, కెవి నెం.1 ఎఎఫ్ ఎస్ గురుగ్రాం, కెవి ఐఐటి కాన్పూర్ ఈ కార్యక్రమంలో ప్రదర్శిస్తున్నారు.
కెవిలు అభ్యాసం, విద్యకు సంబంధించిన బొమ్మలు ప్రదర్శించే హాల్ నెం.9 వద్ద ఉన్నారు. కెవి జెఎన్యు స్టాల్ నెం ఐ 347లో , కెవి ఐఐటి కాన్పూర్ తన బొమ్మలను స్టాల్ నెం. ఐ1550లో, కెవి నెం.1 ఎఎఫ్ెస్ గురుగ్రాం స్టాల్ నెం.ఐ361లో ప్రదర్శనకు ఉంచాయి.
వివిధ కథలను చెప్పేందుకు ఉపయోగించే జంతురూపంలోని తోలు బొమ్మలు, నాట్యం, విన్యాసాలు చేసే అస్తిపంజరం, ఊపిరితిత్తుల రూపంలోని బెలూన్, నోస్ బగ్ తదితరాలు సహా 25 బొమ్మలను కెవి జెఎన్యు ప్రదర్శిస్తోంది.
బోర్డ్ గేమ్స్, డిజిటల్ గేమ్స్, మెకానికల్ గేమ్స్తో పాటు రోలింగ్ జోకర్, పేపర్ పప్పెట్స్, డైనమిక్ డాల్, నాలెడ్జ్ ఎక్స్ప్రెస్, వే మేకర్, టచింగ్ స్లేట్, కోవిడ్ రక్షక్, టాయ్ పారాచూట్ వంటి పలు సైన్స్ యాక్టివిటీ ఆటలు సహా 33 ఆటవస్తువులను ప్రదర్శనకు ఉంచింది.
అడిషన్ మెషీన్, వర్డ్ హౌజీ, హైడ్రాలిక్ బ్రేక్ సిస్టం, జోడ్ గాడీ, నల్ తరంగ్, ప్రోబినో తదితరాలు సహా మొత్తం 14 ఆటవస్తువలను కెవి నెం.1 ఎఎఫ్ ఎస్ గురుగ్రాం ప్రదర్శనకు పెట్టింది.
భారతీయ ఆటవస్తువుల, బొమ్మల ప్రత్యేక ప్రపంచంలోకి పిల్లలను తీసుకువెళ్ళేందుకు సంప్రదాయ, ఆధునిక ఆటబొమ్మలు, వస్తువులను ఈ ప్రత్యేక చొరవ ద్వారా ఏర్పాటు చేసిన ఈ కార్యక్రమంలో కేంద్రీ విద్యాలయాల విద్యార్ధులు చురుకుగా పాల్గొంటున్నారు.
ఇండియా టాయ్ ఫెయిర్ను ఫిబ్రవరి 27 నుంచి మార్చి 2, 2021 వరకు నిర్వహిస్తున్నారు. సంప్రదాయ ఆటవస్తువులు, బొమ్మలు తయారీ, టాయ్ మ్యూజియమ్లు, పరిశ్రమలను దృశ్యమాధ్యమం ద్వారా సందర్శించడం సహా పలు కార్యకలాపాలలో పాల్గొనేందుకు పిల్లలకు ఇది ఒక మంచి అవకాశం.
మంత్రిమండలి
సిటీ బస్ కార్యకలాపాలను పెంచేందుకు ‘పిఎం–ఈ బస్ సేవ’కు ఆమోదం తెలిపిన కేంద్ర కేబినెట్
వ్యవస్థీకృత బస్సు సేవలు లేని నగరాలకు ప్రాధాన్యత
169 నగరాలలో పిపిపి పద్ధతిలో 10,000 ఈ బస్ సేవలు.
గ్రీన్ అర్బన్ మొబిలిటి చోరవ 181 నగరాలలో మౌలిక సదుపాయాల ఉన్నతీకరణ.
ఈ పథకం మొత్తం వ్యయం రూ 57,613 కోట్ల రూపాయలు.
దీనివల్ల 45 వేల మందికి ప్రత్యక్ష ఉపాధి కలిగే అవకాశం.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, పిపిపి నమూనాలో సిటీ బస్ కార్యకలాపాలను మరింత పెంచేందుకు , పిఎం –ఈ బస్ సేవా బస్ పథకానికి ఆమోదం తెలిపింది.
ఈ పథకం వ్యయం రూ 57,613 కోట్లు. ఇందులో రూ 20,000 కోట్లను కేంద్ర ప్రభుత్వం సమకూరుస్తుంది. ఈ పథకం పది సంవత్సరాల పాటు బస్ కార్యకలాపాలకు మద్దతునిస్తుంది.
సేవలు అందుబాటులో లేని ప్రాంతాలకు సేవలు:
ఈ పథకం 2011 జనాభా లెక్కల ప్రకారం మూడు లక్షలు, అంతకు పైబడిన జనాభా గల నగరాలకు వర్తిస్తుంది. ఇందులో కేంద్ర పాలిత ప్రాంతాలకు చెందిన అన్ని రాజధాన నగరాలు ,ఈశాన్య , కొండ ప్రాంత రాష్ట్రాల రాజధానులు ఉన్నాయి.
ఈ పథకం కింద వ్యవస్థీకృత బస్సు సేవలు లేని ప్రాంతాలకు ప్రాధాన్యతనిస్తారు.
ప్రత్యక్ష ఉపాధి కల్పన:
ఈ పథకం కింద సుమారు 10 వేల సిటీ బస్ సర్వీసులను నడపడం ద్వారా , 45,000 నుంచి 55,000 మందికి ప్రత్యక్షంగా ఉపాధి లభిస్తుంది.
ఈ పథకానికి రెండు విభాగాలు ఉన్నాయ.
సెగ్మెంట్ ఎ– సిటీ బస్ సేవల పెంపు : :
ఆమోదిత బస్ పథకం కింద 10,000 ఈ బస్లను పబ్లిక్ – ప్రైవేట్ భాగస్వామ్యం కింద పిపిపి పద్ధతిలో నడుపుతారు. ఇది సిటీ బస్ సేవలను పెంచుతుంది.
ఇందుకు అనుబంధంగా అభివృద్ధి, డిపో మౌలికసదుపాయాల పెంపు, ఈ బస్ లకోసం సబ్ స్టేషన్ల నిర్మాణం వంటివి కల్పించడం జరుగుతుంది.
సెగ్మెంట్ బి – గ్రీన్ అర్బన్ మొబిలిటీ ఇనిషియేటివ్  : .
ఈ పధకం కింద, బస్ ప్రాధాన్యత, మౌలికసదుపాయాలు, మల్టీ మోడల్ ఇంటర్ ఛేంజ్ సదుపాయాలు, ఎన్.సి.ఎం.సి ఆధారిత ఆటోమేటెడ్ చార్జీల వసూలు వ్యవస్థ, చార్జీల వసూలు మౌలిక సదుపాయాలు కల్పిస్తారు.
బస్ సర్వీసుల నిర్వహణకు మద్దతు : ఈ పథకం కింద , రాష్ట్రాలు, నగరాలు బస్ సర్వీసులు నడపడం, బస్ ఆపరేటర్లకు చెల్లింపులు చేసే బాధ్యత కలిగి ఉంటాయి. కేంద్ర ప్రభుత్వం ఈ బస్ నిర్వహణ కార్యకలాపాలకు
ప్రతిపాదిత పథకంలో పేర్కొన్న మేరకు సబ్సిడీని అందించి అండగా నిలుస్తుంది.
ఈ –మొబిలిటీకి ఊపు:
––ఈ పథకం ఈ– మొబిలిటిని ప్రోత్సహిస్తుంది. ఇది మీటర్ పవర్కు ముందు స్థాయిలో మౌలిక సదుపాయాలను పెంపొందిస్తుంది.
––గ్రీన్ మొబిలిటి చొరవ కింద చార్జింగ్ మౌలికసదుపాయాల అభివృద్ధికి వివిధ నగరాలకు మద్దతు నివ్వడం జరుగుతుంది.
–– బస్ ప్రాధాన్యతా మౌలిక సదుపాయాలకు మద్దతు తో అత్యధునాతన, ఇంధన సామర్థ్యం గల విద్యుత్ బస్ లతో పాటు, ఈ మొబిలిటీ రంగంలో ఆవిష్కరణలకు దోహదపడుతుంది. ఇది విద్యుత్ వాహనాల సరఫరా చెయిన్
అభివృద్ధికి నూతన ఆవిష్కరణలకు ఉపకరిస్తుంది.
–– ఈ పథకం కింద ఈ బస్ల కోసం విద్యుత్ బస్లను పెద్ద ఎత్తున సేకరించడం, పెద్ద ఎత్తున ఆర్థిక కార్యకలాపానికి దోహదపడుతుంది.
–– ఎలక్ట్రిక్ బస్ లలో ప్రజా రవాణా వల్ల వాయు కాలుష్యం తగ్గడమే కాక, శబ్ద కాలుష్యం తగ్గుతుంది, కర్బన ఉద్గారాలు తగ్గుతాయి.
––బస్ ఆధారిత ప్రజా రవాణా పెరిగినందువల్ల, రవాణా పద్ధతిలో మార్పు వచ్చి, అది జిహచ్జి తగ్గడానికి ఉపయోగపడుతుంది.
పౌర విమానయాన మంత్రిత్వ శాఖ
09.01.2022 వరకు 86.05 లక్షల మంది ప్రయాణికులు ఆర్సీఎస్- ఉడాన్ విమానాల్లో ప్రయాణించారు
ప్రాంతీయ విమానాశ్రయాలు ఆర్సీఎస్- ఉడాన్ కింద ఎయిర్ ట్రాఫిక్లో ఆశించిన వృద్ధిని సాధిస్తున్నాయి
ప్రాంతీయ విమాన కనెక్టివిటీని మరింత పెంచేందుకు, విమాన ప్రయాణాన్ని ప్రజలందరికీ అందుబాటులోకి తీసుకురావడానికి 21-.10.-2016న ప్రాంతీయ కనెక్టివిటీ స్కీమ్  - ఉడాన్ ను పౌర విమానయాన మంత్రిత్వ శాఖ ప్రారంభించింది. ఉడాన్ అనేది మార్కెట్ ఆధారితంగా కొనసాగుతున్న పథకం. ఈ పథకం కింద మరిన్ని గమ్యస్థానాలు/స్టేషన్లను, మార్గాలను కవర్ చేయడానికి బిడ్డింగ్ రౌండ్లు కాలానుగుణంగా నిర్వహించడం జరుగుతుంది. ఆసక్తిగల విమానయాన సంస్థలు ఈ విమానాశ్రయాలను అనుసంధానించే నిర్దిష్ట మార్గాలలో డిమాండ్ను అంచనా వేసి బిడ్డింగ్ సమయంలో తమ ప్రతిపాదనలను సమర్పించాయి.
ఉడాన్ పథకం కింద సాధించిన విజయాలు, దేశంలో పౌర విమానయాన రంగాన్ని పెంచే చర్యలు క్రింది విధంగా ఉన్నాయి:
ఇప్పటి వరకు 65 విమానాశ్రయాలు  నుంచి 948 వ్యాలిడ్ రూట్లు, 403 రూట్లలో ఉడాన్ కింద దేశవ్యాప్తంగా విమానాలను నడపడం జరిగింది.
ఉడాన్ విమానాలు ప్రారంభమైనప్పటి నుండి 09.01.2022 వరకు సుమారు 86.05 లక్షల మంది ప్రయాణికులు ప్రయాణించారు.
టైర్-2 టైర్-3 నగరాల్లో ప్రజలు ప్రయాణించే విధానాన్ని ఉడాన్ మార్చింది. జార్సుగూడ, కిషన్గఢ్, బెల్గాం, దర్భంగా మొదలైన ప్రాంతీయ విమానాశ్రయాలు విమాన ట్రాఫిక్లో విపరీతమైన వృద్ధిని సాధిస్తున్నాయి.
ఈ పథకం సామాన్య వ్యక్తికి సరసమైన ధరలో ప్రయాణించడానికి ఒక ప్రత్యేక అవకాశాన్ని అందిస్తుంది, దీని కోసం ప్రభుత్వం ఆర్సీఎస్ పథకం కింద వీజీఎఫ్ని తీసుకొచ్చింది. విమానయాన సంస్థల సీట్లకు విమాన ఛార్జీలను ఇది తక్కువ ధరలకు పరిమితం చేసింది.
ఉడాన్ పథకం వల్ల హెలిపోర్ట్ల వినియోగం పెరిగింది. ఫలితంగా కొండ ప్రాంతాలు దీవులలో హెలికాప్టర్ సేవలు గణనీయంగా పెరిగాయి.
పౌర విమానయాన రంగం, ఆర్థిక వృద్ధి మధ్య బంధం ప్రాముఖ్యత అర్థమైంది. ఇంటర్నేషనల్ సివిల్ ఏవియేషన్ ఆర్గనైజేషన్  అధ్యయనం ప్రకారం ఎయిర్ కనెక్టివిటీ ఆర్థిక గుణకం 3.1 ఉపాధి గుణకం 6.1.
కోవిడ్-19 మహమ్మారి సమయంలో విమాన ప్రయాణికుల్లో విశ్వాసాన్ని పెంచేందుకు ఆరోగ్య & కుటుంబ సంక్షేమ మంత్రిత్వ శాఖ  హోం వ్యవహారాల మంత్రిత్వ శాఖ తో సంప్రదించి ఎయిర్లైన్ కోసం కొవిడ్ మార్గదర్శకాలు/ప్రోటోకాల్లు రూపొందించడం జరిగింది. ఈ–-బోర్డింగ్, వెబ్ చెక్-ఇన్, కాంటాక్ట్లెస్ డ్రాపింగ్ బ్యాగేజీ మొదలైన సదుపాయాలను అందుబాటులోకి తెచ్చారు. పౌర విమానయాన మంత్రిత్వ శాఖ సహాయ మంత్రి  వి.కె. సింగ్  ఈరోజు రాజ్యసభలో ఒక ప్రశ్నకు సమాధానంగా లిఖితపూర్వకంగా ఈ సమాచారాన్ని అందించారు.
పర్యటక మంత్రిత్వ శాఖ
ఆంధ్రప్రదేశ్ రాష్ట్రం శ్రీశైలం దేవస్థానం అభివృద్ధి ప్రాజెక్టును ప్రారంభించిన రాష్ట్రపతి శ్రీమతి ద్రౌపది ముర్ము
కేంద్ర పర్యాటక మంత్రిత్వ శాఖ సమకూర్చిన 43.08 కోట్ల రూపాయలతో ప్రాజెక్టు నిర్మాణం
ముఖ్య అంశాలు:
ప్రాజెక్టులో భాగంగా యాంఫీ థియేటర్ ,విద్యుత్ అలంకరణ, దృశ్య శ్రవణ లైట్ షో, దుస్తులు మార్చుకునే గదులు,పార్కింగ్ సౌకర్యం, పర్యాటకుల సౌకర్య కేంద్రం , మరుగుదొడ్లు, సావనీర్ దుకాణాలు, ఫుడ్ కోర్ట్, ఎటిఎం, బ్యాంకింగ్ సౌకర్యాల కల్పన చేపట్టడం జరిగింది.
అన్ని సౌకర్యాలతో ప్రపంచ స్థాయి పర్యాటక, తీర్ధ యాత్ర ప్రాంతంగా శ్రీశైలం ప్రాంతాన్ని అభివృద్ధి చేయాలన్న లక్ష్యంతో ప్రాజెక్టు అమలు.
కేంద్ర ప్రభుత్వ ప్రాయోజిత పథకంగా ప్రసాద్ అమలు. ...
ఆంధ్రప్రదేశ్ కర్నూలు జిల్లాలో ఉన్న శ్రీశైలం దేవస్థానం ఆలయ సముదాయం లో చేపట్టిన అభివృద్ధి కార్యక్రమాలను రాష్ట్రపతి శ్రీమతి ద్రౌపది ముర్ము ఈ ఈఓజు ప్రారంభించారు. కేంద్ర ప్రభుత్వ ప్రాయోజిత పథకంగా ప్రసాద్కింద పర్యాటక మంత్రిత్వ శాఖ సమకూర్చిన నిధులతో ప్రాజెక్టును అమలు చేశారు.
ప్రారంభ కార్యక్రమంలో రాష్ట్రపతితో పాటు తెలంగాణ గవర్నర్ డాక్టర్  తమిళిసై సౌందరరాజన్, కేంద్ర పర్యాటక శాఖ మంత్రి శ్రీ జి.కిషన్ రెడ్డి, కేంద్ర పర్యాటక శాఖ సహాయ మంత్రి శ్రీ శ్రీపాద్ వై.నాయక్, ఆంధ్రప్రదేశ్ ఉప ముఖ్యమంత్రి, దేవాదాయ శాఖ మంత్రి శ్రీ కొట్టు సత్యనారాయణ, ఆంధ్రప్రదేశ్ పర్యాటక, సాంస్కృతిక, యువజన అభివృద్ధి శాఖ మంత్రి శ్రీమతి ఆర్.కే.రోజా, ఆంధ్రప్రదేశ్ ఆర్థిక,ప్రణాళిక, శాసనసభ వ్యవహారాల శాఖ మంత్రి శ్రీ బుగ్గన రాజేంద్రనాధ్, కేంద్ర పర్యాటక శాఖ కార్యదర్శి శ్రీ అరవింద్ సింగ్ ఇతర ప్రముఖులు పాల్గొన్నారు.
శ్రీశైలం దేవాలయం అభివృద్ధి కార్యక్రమాలను 43.08 కోట్ల రూపాయల ఖర్చుతో చేపట్టి పూర్తి చేయడం జరిగింది. ప్రాజెక్టు అమలుకు అవసరమైన నిధులను కేంద్ర ప్రభుత్వం పూర్తిగా సమకూర్చింది. ప్రాజెక్టులో భాగంగా యాంఫీ థియేటర్ ,విద్యుత్ అలంకరణ, దృశ్య శ్రవణ లైట్ షో, దుస్తులు మార్చుకునే గదులు,పార్కింగ్ సౌకర్యం, పర్యాటకుల సౌకర్య కేంద్రం , మరుగుదొడ్లు, సావనీర్ దుకాణాలు, ఫుడ్ కోర్ట్, ఎటిఎం, బ్యాంకింగ్ సౌకర్యాల కల్పన చేపట్టడం జరిగింది. అన్ని సౌకర్యాలతో ప్రపంచ స్థాయి పర్యాటక, తీర్ధ యాత్ర ప్రాంతంగా శ్రీశైలం ప్రాంతాన్ని అభివృద్ధి చేయాలన్న లక్ష్యంతో ప్రాజెక్టును చేపట్టారు.
తీర్థయాత్ర పునరుజ్జీవనం మరియు ఆధ్యాత్మిక, వారసత్వ వృద్ధిపై జాతీయ మిషన్’  పథకం అమలు చేయడానికి అవసరమైన నిధులను కేంద్ర ప్రభుత్వం పూర్తిగా సమకూరుస్తోంది. ప్రధానమంత్రి శ్రీ నరేంద్ర మోదీ నాయకత్వంలో పర్యాటక మంత్రిత్వ శాఖ 2014-15 నుంచి పధకాన్ని అమలు చేస్తోంది. పర్యాటక, వారసత్వ సంపద ప్రాంతాల్లో సమగ్ర మౌలిక సదుపాయాలు అభివృద్ధి చేసి పర్యాటక, తీర్థ యాత్ర రంగంలో ప్రత్యక్షంగా పరోక్షంగా ఎక్కువగా ఉపాధి అవకాశాలు కల్పించి, ఆర్థికాభివృద్ధి సాధించాలన్న లక్ష్యంతో ప్రసాద్ పథకం అమలు జరుగుతోంది.
శివుడు మరియు అతని భార్య పార్వతి కొలువు తీరిన దేవాలయం శ్రీశైలం శ్రీ మల్లికార్జున స్వామి ఆలయం. భారతదేశంలో శైవమతం మరియు శక్తి నిలయమైన ఏకైక ఆలయంగా శ్రీశైలం ప్రసిద్ధి చెందింది.దేవాలయంలో ప్రధాన దైవం భ్రమరాంబ మల్లికార్జున స్వామి లింగం ఆకారంలో ఇక్కడ దర్శనం ఇస్తారు. సహజ రాతి నిర్మాణాలలో ఉన్న ఈ ప్రదేశం శివుడి 12 జ్యోతిర్లింగాలలో ఒకటి. పార్వతి దేవి యొక్క 18 మహా శక్తి పీఠాలలో ఒకటిగా పరిగణించబడుతుంది. భారతదేశంలో 12 జ్యోతిర్లింగాలు మరియు శక్తి పీఠాలలో ఒకటిగా ఉండటమే కాకుండా, ఈ ఆలయం పాదాల ప్రాంత స్థలాల్లో ఒకటిగా వర్గీకరించబడింది. మల్లికార్జున స్వామి మరియు భ్రమరాంబ దేవి విగ్రహాలు 'స్వయంభు' లేదా స్వీయ-వ్యక్తీకరణగా భావిస్తారు. జ్యోతిర్లింగం , మహాశక్తి పీఠం ఒకే చోట ఉండడం శ్రీశైలం ప్రత్యేకత.
ప్రధాన మంత్రి కార్యాలయం
యునైటెడ్ అరబ్ ఎమిరెట్స్  లోని అబుదాబి చేరుకున్న ప్రధాన మంత్రి
భారత ప్రధాన మంత్రి శ్రీ నరేంద్ర మోదీ 2023 జూలై 15న ఉదయం అబుదాబీ చేరుకున్నారు.
విమానాశ్రయంలో అబుదాబి యువరాజు షేక్ ఖలీద్ బిన్ మొహమ్మద్ బిన్ జాయెద్ అల్ నహ్యాన్ ప్రధానికి స్వయంగా సాదర స్వాగతం పలకడం విశేషం. ప్రధాన మంత్రి నరేంద్ర మోదీకి అధికార లాంచనాలతో ఘన స్వాగతం, గౌరవ వందనం సమర్పించారు.
నౌకారవాణా మంత్రిత్వ శాఖ
భారతదేశ సముద్ర పరివర్తనలో గ్లోబల్ సహకారాన్నిఆహ్వానించిన శ్రీ సర్బానంద సోనోవాల్
వర్చువల్ ఇంటరాక్షన్ లో 45 కంటే ఎక్కువ భారతీయ మిషన్ల భాగస్వామ్యం
భారతీయ సముద్ర ప్రాంత పరిశ్రమ వృద్ధి అవకాశాలపై చర్చిస్తూ, ఓడరేవులు, షిప్పింగ్, జలమార్గాల మంత్రి శ్రీ సర్బానంద సోనోవాల్, దేశీయ సముద్ర రంగంలో పెట్టుబడి అవకాశాలను అన్వేషించడానికి తూర్పు, పశ్చిమ మండలాలకు చెందిన భారతీయ రాయబారులందరికీ సాదర ఆహ్వానం పలికారు.
ఈ సమావేశంలో అమెరికా, బ్రిటన్, ఫ్రాన్స్, కెనడా, సింగపూర్, రష్యా, యూఏఈ, ఆస్ట్రేలియా, కొరియా, స్పెయిన్, స్వీడన్, స్విట్జర్లాండ్, డెన్మార్క్, నెదర్లాండ్స్, బ్రెజిల్ సహా 45 కంటే ఎక్కువ భారతీయ మిషన్ల భాగస్వామ్యంతో సముద్ర శ్రేష్ఠతకు సంబంధించిన సహకారం, నిబద్ధత అద్భుతమైన ప్రదర్శన కనిపించింది. కామన్వెల్త్ ఆఫ్ ఇండిపెండెంట్ స్టేట్స్, బిమ్స్టెక్, మిడిల్ ఈస్ట్, గల్ఫ్, తూర్పు వైపున ఉన్న ఇతర పొరుగు దేశాల నుండి భారతీయ మిషన్లు కూడా హాజరయ్యారు.
శ్రీ సోనోవాల్ రాబోయే గ్లోబల్ మారిటైమ్ ఇండియా సమ్మిట్  2023 గురించి ప్రస్తావించారు. ప్రపంచవ్యాప్తంగా వివిధ దేశాలలోని సంబంధిత ప్రభుత్వాలు, కార్పొరేట్ల నుండి భాగస్వామ్యాన్ని నడపడానికి తమ స్థానాలను ఉపయోగించుకోవాలని రాయబారులను కోరారు. జీడీపీ పరంగా భారతదేశం 5వ అతిపెద్ద ఆర్థిక వ్యవస్థగా, కొనుగోలు శక్తి సమానత్వంలో 3వ అతిపెద్ద ఆర్థిక వ్యవస్థగా ఆవిర్భవించడాన్ని ప్రముఖంగా ప్రస్తావిస్తూ, శ్రీ సోనోవాల్, స్వయంచాలక మార్గాల ద్వారా 100 శాతం విదేశీ ప్రత్యక్ష పెట్టుబడులకు నిబద్ధతతో సముద్రపు డొమైన్లో దేశం పురోగతిని వివరించారు. 10 లక్షల కోట్ల రూపాయలు  కంటే ఎక్కువ సంభావ్య పెట్టుబడితో, మన సరిహద్దుల్లో ప్రతిధ్వనించే, ప్రపంచవ్యాప్తంగా ప్రతిధ్వనించే ఆర్థిక పరివర్తనను మనం నడిపించగలము. దాని ఆర్థిక వృద్ధికి పటిష్టమైన అంతర్జాతీయ వాణిజ్య సంబంధాల ప్రాముఖ్యతను మేము గుర్తించాము, సముద్ర రంగంలో ప్రపంచ సహకారాన్ని పెంపొందించుకోవడానికి అనేక కార్యక్రమాలు చేపడుతున్నాము” అని మంత్రి పేర్కొన్నారు.
అభివృద్ధి కోసం విస్తృతమైన కాన్వాస్ను రూపొందించి, విభిన్న పరిశ్రమలలో పాల్గొనాలని మంత్రి పెట్టుబడిదారులను ఆహ్వానించడంతో బ్లూ ఎకానమీకి ప్రాధాన్యత కనిపించింది. క్రూయిజ్ టూరిజం నుండి నౌకానిర్మాణం, మారిటైం విద్య వరకు, దృష్టి అంతర్జాతీయ సహకారం కోసం అవకాశాలను అందించే బహుళ డొమైన్లను కలిగి ఉంటుంది.
సహకార సామర్థ్యాన్ని ప్రతిబింబిస్తూ, శ్రీ సోనోవాల్ ఇలా ముగించారు, “భారతదేశం ఇప్పటికే సముద్ర రవాణా, సహకారంపై 34 దేశాలతో ద్వైపాక్షిక ఒప్పందం, అవగాహన ఒప్పందాలను కుదుర్చుకుంది. 40 దేశాలతో నావికుల ధృవీకరణ పత్రాల గుర్తింపుపై అవగాహన ఒప్పందాలపై సంతకం చేసింది.
ప్రధాన మంత్రి కార్యాలయం
కర్నాటక లోని హుబ్బళ్లి లో జరిగిన దుర్ఘటన లో ప్రాణనష్టం వాటిల్లడం పట్ల సంతాపం తెలిపిన ప్రధాన మంత్రి
పిఎమ్ఎన్ ఆర్ ఎఫ్ నుంచి పరిహారాన్ని ప్రకటించారు
కర్నాటక లోని హుబ్బళ్లి లో జరిగిన దుర్ఘటన లో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. ఈ దుర్ఘటన లో ప్రాణాల ను కోల్పోయిన ప్రతి ఒక్క వ్యక్తి యొక్క దగ్గరి సంబంధికుల కు ప్రధాన మంత్రి 2 జాతీయ సహాయ నిధి  నుంచి రెండు లక్షల రూపాయల వంతున మరియు గాయపడ్డ వ్యక్తుల కు 50,000 రూపాయల వంతు న పరిహారాన్ని ఇవ్వనున్నట్లు ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
కర్నాటక లోని హుబ్బళ్లి లో జరిగిన దుర్ఘటన లో ప్రాణ నష్టం వాటిల్లిందని తెలుసుకొని దు:ఖిస్తున్నాను. ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వారు త్వరలోనే కోలుకోవాలి అని నేను కోరుకొంటున్నాను : ప్రధాన మంత్రి @narendramodi’’
‘‘హుబ్బళ్లి లో జరిగిన దుర్ఘటన లో ప్రాణాలను కోల్సోయిన ప్రతి ఒక్క వ్యక్తి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. గాయపడ్డ ప్రతి ఒక్క వ్యక్తి కి 50,000 రూపాయలు ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
(
ప్రధాన మంత్రి కార్యాలయం
ఐఐఎస్ఎఫ్ 2020 లో ప్రారంభోన్యాసమివ్వనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 22 న సాయంత్రం 4 గంటల 30 నిమిషాలకు వీడియో కాన్ఫరెన్స్ మాధ్యమం ద్వారా ఇండియా ఇంటర్ నేశనల్ సైన్స్ ఫెస్టివల్  2020 లో ప్రారంభోపన్యాసమివ్వనున్నారు. ఈ కార్యక్రమం లో కేంద్ర మంత్రి డాక్టర్ హర్ష్ వర్ధన్ కూడా పాల్గొంటారు.
ఐఐఎస్ఎఫ్ ను గురించి
సమాజం లో విజ్ఞానశాస్త్రాభిరుచి ని ప్రోత్సహించడానికి విజ్ఞానశాస్త్రం & సాంకేతిక విజ్ఞాన మంత్రిత్వ శాఖ, పృథ్వి విజ్ఞాన శాస్త్రాల మంత్రిత్వ శాఖ లు విజ్ఞాన భారతి తో కలసి ఇండియా ఇంటర్ నేశనల్ సైన్స్ ఫెస్టివల్  భావన కు రూపు దిద్దాయి. 2015 వ సంవత్సరం లో ప్రారంభించిన ఐఐఎస్ఎఫ్ విజ్ఞానశాస్త్రాన్ని, సాంకేతిక విజ్ఞానాన్ని ప్రోత్సహించడానికి నిర్వహించే ఒక ఉత్సవం గా పేరు తెచ్చుకొంది. ప్రజలను విజ్ఞానశాస్త్రం తో జోడించడం, విజ్ఞానశాస్త్రం తాలూకు సంతోషాన్ని వేడుక గా జరపడం తో పాటు జీవితాలను మెరుగుపరచడానికి తగిన పరిష్కారాలను విజ్ఞానశాస్త్రం, సాంకేతిక విజ్ఞానం, ఇంజినీరింగ్, గణిత శాస్త్రం  ఏ విధం గా అందించగలుగుతాయో నిరూపించడం కూడా ఈ ఉత్సవం ఉద్దేశ్యం గా ఉంది. విజ్ఞానశాస్త్ర పరమైన జ్ఞానం పై, సృజనాత్మకత పై, గాఢ ఆలోచనల పై, సమస్యలకు పరిష్కారం కనుగొనడం పై, జట్టు స్ఫూర్తి పై ప్రత్యేక శ్రద్ధ ను వహిస్తూ యువతీయువకులలో 21 వ శతాబ్ది నైపుణ్యాల ను వికసింపచేయడం లో సహాయకారిగా ఉండడంఐఐఎస్ఎఫ్ 2020 లక్ష్యం గా ఉంది. విజ్ఞానశాస్త్ర సంబంధి రంగాల లో అధ్యయనం, కృషి చేసేటట్లుగా విద్యార్థులను ప్రోత్సహించడం దీని దీర్ఘకాలిక లక్ష్యం గా ఉంది.
ప్రధాన మంత్రి కార్యాలయం
జాతీయ పసుపు బోర్డు ఏర్పాటు ద్వారా పసుపు రైతుల సామర్థ్య సద్వినియోగమే మన లక్ష్యం: ప్రధానమంత్రి
దేశంలోని రైతుల సంక్షేమంపై ప్రభుత్వ చిత్తశుద్ధిని ప్రధానమంత్రి శ్రీ నరేంద్ర మోదీ పునరుద్ఘాటించారు. జాతీయ పసుపు బోర్డు ఏర్పాటు చేస్తున్నట్లు ప్రధాని నిన్న ప్రకటించిన నేపథ్యంలో నిజామాబాద్ పార్లమెంటు సభ్యుడు ధర్మపురి అరవింద్ స్పందిస్తూ దీనివల్ల ఒనగూడే ప్రయోజనాలను వివరిస్తూ ‘ఎక్స్’ ద్వారా ఒక పోస్ట్ పంపారు.
ఈ పోస్టుపై ప్రధాని స్పందిస్తూ ‘ఎక్స్’ ద్వారా పంపిన ఒక సందేశంలో:
“మన రైతుల శ్రేయస్సు, సౌభాగ్యమే సదా మా అగ్ర ప్రాధాన్యాలు. అందుకు అనుగుణంగానే జాతీయ పసుపు బోర్డు ఏర్పాటును ప్రకటించాం. తద్వారా పసుపు రైతులకు తగిన మద్దతు ఇవ్వడంతోపాటు వారి సామర్థ్యాన్ని సద్వినియోగం చేసుకోవడమే మా లక్ష్యం. ముఖ్యంగా నిజామాబాద్కు దీనివల్ల ఎనలేని ప్రయోజనం కలుగుతుంది. ఆ మేరకు మన పసుపు రైతుల భవిష్యత్తుకు భరోసా దిశగా ఎప్పుడు.. ఎలాంటి చర్య అవసరమైనా వెనుకాడబోము” అని హామీ ఇచ్చారు.
మంత్రిమండలి
ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  పోలిష్ ఛాంబర్ ఆఫ్ స్టాట్యూటరీ ఆడిటర్స్  మధ్య అవగాహనా ఒప్పందానికి మంత్రివర్గం ఆమోదం
సభ్య నిర్వహణ, వృత్తి పరమైన నైతిక విలువలు, సాంకేతిక పరిశోధన, సిపిడి, ప్రొఫెషనల్ అకౌంటెన్సీ ట్రైనింగ్, ఆడిట్ క్వాలిటీ మానిటరింగ్, అడ్వాన్స్మెంట్ ఆఫ్ అకౌంటింగ్ నాలెడ్జ్, ప్రొఫెషనల్ అండ్ ఇంటలెక్చువల్ డెవలప్మెంట్ రంగాలలో పరస్పర సహకారాన్ని ఏర్పాటు చేసుకోవడానికి ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  , పోలిష్ ఛాంబర్ ఆఫ్ స్టాట్యూటరీ ఆడిటర్స్  మధ్య అవగాహనపూర్వక ఒప్పందం  పై సంతకం చేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఈ రోజు ఆమోదం తెలిపింది.
అమలు వ్యూహం-లక్ష్యాలు:
బ్లాక్ చైన్, స్మార్ట్ కాంట్రాక్ట్ సిస్టమ్, సంప్రదాయ అకౌంటింగ్ నుంచి క్లౌడ్ అకౌంటింగ్ కు మార్పు మొదలైన వాటితో సహా ఆడిట్ ,అకౌంటింగ్ రంగంలో కొత్త సృజనాత్మక విధానాల అధ్యయనం అనువర్తనం విషయాల్లో సహకారాన్ని బలోపేతం చేయాలని ప్రతిపాదిత ఎమ్ఒయు లక్ష్యంగా పెట్టుకుంది.
వృత్తిపరమైన సంస్థలు ప్రచురించిన పుస్తకాలు, మ్యాగజైన్లు ,ఇతర ప్రచురణల మార్పిడి, ఆడిట్ ,అకౌంటింగ్ పై ఆర్టికల్స్ ను పరస్పరం ప్రచురించడం ,రెండు పార్టీల మ్యాగజైన్లు ,వెబ్ సైట్లపై ఉమ్మడి సహకారాన్ని చేపట్టడం ,అవినీతి , మనీ లాండరింగ్ కు వ్యతిరేకంగా పోరాటంలో ఉమ్మడి సహకారాన్ని చేపట్టాలని ఐసిఎఐ ,పిఐబిఆర్ భావిస్తున్నాయి.
ప్రభావం:
ఐసిఎఐ -పిఐబిఆర్, పోలాండ్ మధ్య ఎమ్ఒయు, ఐసిఎఐ సభ్యులకు స్వల్ప కాలం నుండి దీర్ఘకాలిక భవిష్యత్తులో పోలాండ్ లో వృత్తిపరమైన అవకాశాలను పొందడానికి అవకాశాలను అందించడం ద్వారా ఐరోపాలో తన ఉనికిని బలోపేతం చేస్తుందని భావిస్తున్నారు. ఐసిఎఐ -పిఐబిఆర్ సభ్యులకు పరస్పర ప్రయోజనకరమైన సంబంధాన్ని అభివృద్ధి చేయడానికి కలిసి పనిచేయడమే ఈ ఎమ్ఒయు లక్ష్యం.ఎమ్ఒయుతో, ఐసిఎఐ అకౌంటెన్సీ వృత్తిలో సేవల ఎగుమతిని అందించడం ద్వారా పోలాండ్ తో భాగస్వామ్యాన్ని బలోపేతం చేయగలదు.
ఐసిఎఐ సభ్యులు దేశాల వ్యాప్తంగా వివిధ సంస్థలలో మధ్య స్థాయి నుంచి ఉన్నత స్థాయి హోదా లను కలిగి ఉన్నారు. ఒక దేశం లోని సంబంధిత సంస్థల నిర్ణయం/విధాన రూపకల్పన వ్యూహాలను ప్రభావితం చేయగలుగుతున్నారు. ఐసిఎఐ తన విస్తారమైన అధ్యాయాలు మరియు ప్రాతినిధ్య కార్యాలయాల విస్తృత నెట్ వర్క్ ద్వారా ప్రపంచంలోని 47 దేశాలలోని 73 నగరాల్లో ఈ దేశాల్లో ప్రబలంగా ఉన్న పద్ధతులను పంచుకోవడం ద్వారా ఒక ముఖ్యమైన పాత్ర పోషించడానికి కట్టుబడి ఉంది, తద్వారా భారత ప్రభుత్వం విదేశీ పెట్టుబడులను ఆకర్షించడానికి ఉత్తమ పద్ధతులను అవలంబించవచ్చు. భారతదేశంలో వారి నెట్ వర్క్ ను ప్రోత్సహించ గలదు.ఈ ఎమ్ఒయు కార్పొరేట్ వ్యవహారాల మంత్రిత్వ శాఖ, ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా ,పోలిష్ ఛాంబర్ ఆఫ్ స్టాట్యూటరీ ఆడిటర్స్ లకు ప్రయోజనం చేకూరుస్తుంది.
నేపథ్యం:
ఇనిస్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  అనేది భారతదేశంలో చార్టర్డ్ అకౌంటెంట్ల వృత్తిని నియంత్రించడానికి చార్టర్డ్ అకౌంటెంట్స్ చట్టం, 1949 కింద ఏర్పాటైన చట్టబద్ధమైన సంస్థ.ప్రపంచవ్యాప్తంగా గుర్తింపు పొందిన చార్టర్డ్ అకౌంటెంట్ల వృత్తిని పెంపొందించడంలో విద్య, వృత్తిపరమైన అభివృద్ధి, అధిక అకౌంటింగ్ నిర్వహణ, ఆడిటింగ్ ,నైతిక ప్రమాణాల రంగంలో ఐసిఎఐ ఎంతో దోహదపడింది.
పోలిష్ ఛాంబర్ ఆఫ్ స్టాట్యూటరీ ఆడిటర్స్  స్టాట్యూటరీ ఆడిటర్ల స్థానిక ప్రభుత్వంగా ఆర్థిక స్టేట్మెంట్ల ఆడిటింగ్, పబ్లిషింగ్, స్టాట్యూటరీ ఆడిటర్ల కోసం 1991 అక్టోబర్ చట్టం కింద ఏర్పాటై 1992 జనవరి 1 నుంచి అమలు లోకి వచ్చింది. పోలాండ్
లో ఆడిట్ వృత్తి నియంత్రణ దీని లక్ష్యం.